**Ordinært styremøte i S/E Tananger Brygge**

**Møtedato:** 19. april 2012

**Møtetidspunkt:** 19:15

**Møtested:**  Hummeren Hotel

**Tilstede**

David Cooke, Rune Holdhus, Per Otto Selnes, Benthe Bloch og Bjørn Asbjørnsen

**Forfall**

Reidar Lund og Kjell Watne

|  |
| --- |
| **Saksoversikt** |

8/12 Feil og mangler – Saksforberedelse

9/12 Andre saker

10/12 Neste møte

**8/12 — Feil og mangler – Saksforberedelse til forhandlingsmøte 2. mai**

Vedtak

I formøte med sameiets advokat før møte med motparten deltar styreleder David Cooke og styremedlemmene Rune Holdhus og Per Otto Selnes. I forhandlingsmøtet med motparten deltar styreleder Cooke og styremedlem Holdhus, evt. Selnes, dersom advokaten anbefaler det.

Sameiets forhandlingsdelegasjon forelegger forhandlingsresultatet for sameiets styre for godkjenning før eventuell avtale signeres. Dersom forhandlingene, etter forhandlingsdelegasjonens skjønn, kommer til et kritisk punkt, vil delegasjonen konsultere styret før forhandlingene fortsetter.

Sameiet eller sameiets advokat kan informere Sola kommune om forhandlingene, både før møtet med motparten, evt. underveis, og om forhandlingsresultatet.

Skader som skyldes vannlekkasjer er første prioritet i forhandlingene.

**9/12 — Andre saker**

**9.1 – Dekning av seksjonseieres utgifter vedr. skader som har oppstått pga. feil og mangler ved fellesanlegg**

Vedtak

Styret bekrefter at sameiet dekker faktiske utgifter. Styreleder konsulterer advokaten vedr. andre utgifter og bringer saken til neste styremøte.

**9.2 – Styring av reparasjonsprosjekter**

* Styremedlem Rune Holdhus er styrets kontaktpunkt, og dette bekjentgjøres.
* Forretningsfører konsulteres vedr. OBOS sine rammeavtaler og vedr. aktuelle firma /fagpersoner som kan gi råd om fremgangsmåte for avdekking av skadeårsak og reparasjon av skade.
* Styreleder og ett styremedlem skal autorisere anskaffelser.
* Vaktmester bistår i å følge opp reparasjonsprosjekter i samråd med styremedlem Holdhus.

**9.3 – Fasade A301/Overbygg over trappoppgang i bygg A**

Vedtak

Styret finner ikke å kunne godkjenne tegninger mottatt ved nabovarsel datert 11.4.2012 fordi disse ikke ser ut til å være i samsvar med de tidligere tegninger som ble oversendt av utbygger 15.11.2011, og som tidligere behandlet av sameiets styre, ref. epost fra styreleder 23.11.2011.

**9.4 – Kompensasjon fra Jærentreprenør vedr. utvendig stikk og vann**

Vedtak

Advokaten konsulteres vedr. Krav mot utbygger om å få utbetalt beløpet

**9.5 – Testing av sprinkleranlegg**

Vedtak

Sprinkleranlegg testes en gang i året.

**9.6 – Husnumre**

Vedtak

Det settes opp flere nummerskilt, slik at en unngår forvirring for besøkende, drosjer og ved vareleveranser.

**9.7 – Tilleggsareal**

Vedtak

Det sjekkes om utbygger har tinglyste rettigheter.

**10/12 — Neste møte**

Vedtak

Avholdes på et tidspunkt som bestemmes av fremdrift i forhandlingene, ref. punkt 8.

Møtet hevet kl. 21.00

Protokollen godkjennes av undertegnede: