**Styremøte i S/E Tananger Brygge**

**Møtedato:** 25. september 2012

**Møtetidspunkt:** 19:30 – 20:30

**Møtested:**  Hummeren Hotel

**Tilstede**

David Cooke, Rune Holdhus, Benthe Bloch, Kjell Watne og Per Otto Selnes

**Forfall**

Reidar Lund og Bjørn Asbjørnsen

|  |
| --- |
| **Saksoversikt** |

11/12 Feil og mangler – Forlig med Jærentreprenør(JE)

12/12 Synliggjøring og disponering av forlikssummen

13/12 Informasjon til sameierne

14/12 Videre arbeid på leilighet A105 (T Vigdel)

**11/12 — Feil og mangler – Forlik med Jærentreprenør**

Bakgrunn

I Sameiets årsmøte 28. mars 2012 ble Styret bedt om å videreføre de tiltak som er nødvendige, for å få utbygger til å ferdigstille fellesanleggene som er levert til SE Tananger Brygge. Styret fikk også fullmakt til, i samråd med advokat og etter beste skjønn, å bestemme den fremgangsmåte som styret og advokat anser å være den for sameiet mest optimale når det gjelder å få korrigert eller kompensert for de feil og mangler som er funnet ved overtagelsen av SE Tananger Brygges fellesanlegg fra utbygger og entreprenør. Styret kan delegere til styrets leder å opptre på sameiets vegne i eventuelle forhandlinger, meklinger eller rettsak. I den grad det er nødvendig, kan styrets leder selv utpeke person(-er) til å bistå i slike situasjoner.

Resultat

Etter forhandlingsmøter i mai og august, samt korrespondanse mellom advokatene, vedtok styret 27. august å ta ut stevning mot JE. JE ba da om et nytt forhandlingsmøte. Dette ble avholdt 18. september og forlik ble inngått med forbehold fra sameiets delegasjon om at resten av styret godkjente forliket. Forliket innebærer en utbetaling fra JE til sameiet på kr. 1 050 000 til dekning av skadene på leilighet A105 (T Vigdel) og vannlekkasjen i garasjeanlegget. I tillegg dekker JE skader på leilighet B101 (Holdhus) med kr. 25 000. Med dette forliket har ikke sameiet utestående saker med JE og utbygger. Sameiet vil likevel følge opp den ulovlige fasadeendringen på A301.

Vedtak

Etter forslag fra styreleder ble forliket enstemmig godkjent. **Styreleder** varsler advokaten

**12/12 — Synliggjøring og disponering av forlikssummen**

Vedtak

Etter forslag fra styreleder ble det vedtatt å opprette en egen post i regnskapet som synliggjør hvordan forlikssummen er/blir disponert. **Økonomiansvarlig Reidar Lund.**

Forlikssummen skal benyttes til å dekke utgifter så lang påløpt. Deretter skal istandsetting av leilighet A105 (T Vigdel) gis førsteprioritet. Det resterende beløp disponeres etter vedtak i styret. Sameierne vil bli invitert til å fremme forslag før slikt vedtak fattes. **Styreleder**

**13/12 – Informasjon til sameierne**

Vedtak

Det innkalles til informasjonsmøte på Hummeren med påfølgende sosialt samvær. **Selnes** lager utkast til innkalling (vedlagt) og presentasjon. **Styreleder** bestemmer dato, reserverer møtelokale og sender invitasjon.

**14/12 – Videre arbeid på leilighet A105 (T Vigdel)**

Vedtak

Etter forslag fra styreleder ble det vedtatt at videre arbeid setes ut på anbud. Takst Team vil bli bedt om å utarbeide spesifikasjon i samråd med Styret og T Vigdel. Arbeidet kan deles i flere pakker. **Styreleder**

Faber Bygg vil i forkant bli bedt om å avslutte sitt arbeid og fjerne stillasene etc. **Rune Holdhus**

Protokollen godkjennes av undertegnede:

**Vedlegg – Forslag til oppfølging av sak 13/12**

**SE Tananger Brygge - innkalling til informasjonsmøte fredag 5. oktober**

Det vises til vedtak i sak 5 i Sameiets årsmøte 28. mars. Styret har nå inngått forlik med Jærentreprenør vedrørende utestående feil og mangler. Med dette forliket har ikke sameiet utestående saker med JE og utbygger vedrørende feil og mangler. Sameiet vil likevel følge opp den ulovlige fasadeendringen på A301.

Styret inviterer nå sameierne til en nærmere orientering om forhandlingene, forliket og hva dette innebærer.

Møtet avholdes på Hummeren Hotel fredag 5. oktober kl. 1930.

Mvh

David Cooke, Styreleder SE Tananger Brygge